கேள்வி: மச்ரூக் சுல்தான்புரி - தொழில் வாழ்க்கை குறித்து விரிவாக சொல்லுங்கள்.
பதில்: ஆறு தசாப்தங்கள் நீடித்த இவரது வாழ்க்கையில், இவர் பல இசை இயக்குனர்களுடன் பணியாற்றினார். 1965 ஆம் ஆண்டில் ''தோஸ்தி'' திரைப்படத்தில் “சஹுங்கா மைன் துஜே” என்ற பாடலுக்காக பிலிம்பேர் சிறந்த பாடலாசிரியர் விருதையும், இந்தியத் திரைப்படத்துறை மிக உயர்ந்த விருதான தாதாசாகெப் பால்கே விருது பெற்றவர். 1980கள் மற்றும் 1990களில், ஆனந்த்-மிலிந்துடன் இவரது பெரும்பாலான பணிகள் இருந்தன. இவர்களின் குறிப்பிடத்தக்க கூட்டணியில் கயாமத் சே கயாமத் தக், ''லால் துப்பட்டா மல்மல் கா'', ''லவ்'' மற்றும் ''தஹெக்'' போன்ற பல படங்கள் அடங்கும் ஜதின்-லலித் இசையமைத்த முதல் படமான ''ஜோ ஜீதா வோஹி சிக்கந்தர்'' மற்றும் ''யாரா தில்தாரா'' போன்றவற்றிற்கும் இவர் பாடல் வரிகளை எழுதினார். 1949 ஆம் ஆண்டில் இவரது கவிதைகள் அரசியல் சார்பாக இருந்த காரணத்தால் குற்றம் சாட்டப்பட்ட இவருக்கு இரண்டு ஆண்டுகள் சிறைத்தண்டனை விதிக்கப்பட்டது. சிறையிலிருந்து வெளிவந்த இவர் குரு தத் இயக்கத்தில் வெளியான ''பாஸ்'' (1953) படத்தின் மூலம் மீண்டும் தனது திரைப்பட வாழ்க்கையைத் தொடங்கினார். அனில் பிஸ்வாஸ் (இசையமைப்பாளர்), நௌசாத், குலாம் முகமது, மதன் மோகன், ஓ. பி. நய்யார், ரோசான், சலில் சௌதுரி, சித்ரகுப்த், என். தத்தா, கல்யாண்ஜி-ஆனந்த்ஜி, இலட்சுமிகாந்த்-பியாரேலால் மற்றும் ராகுல் தேவ் பர்மன் போன்ற பல இசை இயக்குநர்களுடன் மச்ரூக் சுல்தான்புரி பணியாற்றியுள்ளார்.[http://www.panchamonline.com/articles/thatsmytune.pdf R. D. Burman]
கேள்வி: மச்ரூக் சுல்தான்புரி - அரசியல் சார்பு குறித்து விரிவாக சொல்லுங்கள்.
பதில்: ''ஷாஜஹான்'' (1946) திரைப்படத்தைத் தொடர்ந்து எஸ். பாசிலின் ''மெஹந்தி'', டோலி (1947), மெகபூப் கான் ''அந்தாசு'' (1949) மற்றும் ''சாகித் லத்தீப்''பின் ''அர்சூ'' போன்ற படங்களில் பாடல்வரிகளை எழுதினார். மச்ரூக் தன்னை ஒரு பாடலாசிரியராக நிலைநிறுத்திக் கொண்டாலும் இவரது இடதுசாரி ஆதரவுக் கொள்கை இவரை சிக்கலில் சிக்க வைத்தது. இவரது அரசு எதிர்ப்புக் கவிதைகளால் அரசாங்கம் மகிழ்வடையவில்லை. மேலும் இவர் 1949 இல் பல்ராஜ் சாஹனீ போன்ற மற்ற இடதுசாரிகளுடன் சிறையில் அடைக்கப்பட்டார். 1948 ஆம் ஆண்டு இந்தியப் பொதுவுடைமைக் கட்சி 2வது மாநாட்டிற்குப் பிறகு, பொதுவுடைமைவாதிகல் இந்திய அரசுக்கு எதிராக புரட்சி நடத்த முடிவு செய்த பின்னர் நாடு தழுவிய அளவில் கைது செய்யப்பட்ட போது இவரும் கைது செய்யப்பட்டார். மன்னிப்பு கேட்க மறுத்த மச்ரூக் இரண்டு ஆண்டுகள் சிறைத்தண்டனை அனுபவித்தார்.